CELEX: 32019D0570
Language: hr
Date: 2019-04-08 00:00:00
Title: Provedbena odluka Komisije (EU) 2019/570 оd 8. travnja 2019. o utvrđivanju pravila za provedbu Odluke br. 1313/2013/EU Europskog parlamenta i Vijeća u pogledu kapaciteta sustava rescEU i o izmjeni Provedbene odluke Komisije 2014/762/EU (priopćeno pod brojem dokumenta C(2019) 2644) (Tekst značajan za EGP.)

10.4.2019   
               
               
                  HR
               
               
                  Službeni list Europske unije
               
               
                  L 99/41
               
            
         PROVEDBENA ODLUKA KOMISIJE (EU) 2019/570
         оd 8. travnja 2019.
         o utvrđivanju pravila za provedbu Odluke br. 1313/2013/EU Europskog parlamenta i Vijeća u pogledu kapaciteta sustava rescEU i o izmjeni Provedbene odluke Komisije 2014/762/EU
         
            
               (priopćeno pod brojem dokumenta C(2019) 2644)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (1), a posebno njezin članak 32. stavak 1. točku (g),
         budući da:
         
                     (1)
                  
                  
                     Mehanizmom Unije za civilnu zaštitu („Mehanizam Unije”) utvrđenim Odlukom br. 1313/2013/EU jača se suradnja između Unije i država članica i olakšava koordinacija u području civilne zaštite kako bi se poboljšao odgovor Unije na prirodne katastrofe i katastrofe uzrokovane ljudskim djelovanjem.
                  
               
                     (2)
                  
                  
                     Odlukom br. 1313/2013/EU utvrđen je pravni okvir sustava rescEU. Cilj je tog sustava pružiti pomoć u zahtjevnim situacijama u kojima ukupni postojeći kapaciteti na nacionalnoj razini i oni koje države članice stave na raspolaganje u Europskim udruženim kapacitetima za civilnu zaštitu ne mogu osigurati djelotvoran odgovor.
                  
               
                     (3)
                  
                  
                     Posljednjih je godina zabilježen nagli porast broja velikih šumskih požara u Europi s ozbiljnim gospodarskim, ekološkim i društvenim posljedicama. Konkretno, sezona šumskih požara 2017. i 2018. pokazala je da se potrebno pripremiti za slučajeve u kojima katastrofe ozbiljno i istodobno pogode nekoliko država članica.
                  
               
                     (4)
                  
                  
                     Rizik od šumskih požara može bitno varirati, pa tako i nadmašiti kapacitete za odgovor na njih, što se pokazalo kao slučaj na razini Unije. Ti su nedostaci bili posebno vidljivi tijekom sezone šumskih požara 2017., kada su kapaciteti stavljeni na raspolaganje u okviru Mehanizma Unije bili nedovoljni kako bi se odgovorilo na potrebe zemalja koje su tražile pomoć.
                  
               
                     (5)
                  
                  
                     Stoga bi početni sastav sustava rescEU trebalo definirati što je brže moguće u skladu s člankom 12. stavkom 2. Odluke br. 1313/2013/EU te bi u njega prvom provedbenom odlukom trebalo uključiti kapacitete za gašenje šumskih požara iz zraka. Zbog potrebne fleksibilnosti tijekom prijelaznog razdoblja u skladu s člankom 35. Odluke br. 1313/2013/EU kapaciteti sustava rescEU-a trebali bi se okvirno odrediti u naknadnim provedbenim odlukama.
                  
               
                     (6)
                  
                  
                     U skladu s člankom 12. stavkom 4. Odluke br. 1313/2013/EU, zahtjevi u pogledu kvalitete kapaciteta za gašenje šumskih požara iz zraka u okviru sustava rescEU trebali bi biti utvrđeni nakon savjetovanja s državama članicama i trebali bi se temeljiti na priznatim međunarodnim normama ako takve norme postoje. S obzirom na nedostatak priznatih međunarodnih normi za kapacitete za gašenje šumskih požara iz zraka, zahtjevi u pogledu kvalitete kapaciteta za gašenje šumskih požara iz zraka trebali bi se temeljiti na postojećim općim zahtjevima za module u okviru Europskih udruženih kapaciteta za civilnu zaštitu i najboljim praksama u sklopu Mehanizma Unije. Te zahtjeve u pogledu kvalitete trebalo bi utvrditi u Prilogu ovoj Odluci.
                  
               
                     (7)
                  
                  
                     Zbog proračunske discipline u ovoj je Odluci potrebno utvrditi troškove povezane s financijskom potporom Unije u okviru sustava rescEU tijekom prijelaznog razdoblja.
                  
               
                     (8)
                  
                  
                     U interesu dobrog financijskog upravljanja, izravna bespovratna sredstva za kapacitete sustava rescEU tijekom prijelaznog razdoblja trebala bi se dodjeljivati na temelju godišnjeg programa rada.
                  
               
                     (9)
                  
                  
                     Stupanjem na snagu Odluke (EU) 2019/420 Europskog parlamenta i Vijeća (2)21. ožujka 2019. zastarjela su pravila o uklanjanju privremenih nedostataka u izvanrednim katastrofama utvrđena Provedbenom odlukom Komisije 2014/762/EU (3). Radi dosljednosti trebalo bi se izbrisati poglavlje 7. Provedbene odluke 2014/762/EU.
                  
               
                     (10)
                  
                  
                     Mjere predviđene ovom Odlukom u skladu su s mišljenjem odbora iz članka 33. stavka 1. Odluke br. 1313/2013/EU,
                  
               DONIJELA JE OVU ODLUKU:
         
            Članak 1.
            Predmet
            Ovom se Odlukom utvrđuju pravila o provedbi Odluke br. 1313/2013/EU u pogledu:
            
                        (a)
                     
                     
                        početnog sastava sustava rescEU s obzirom na kapacitete i zahtjeve u pogledu kvalitete;
                     
                  
                        (b)
                     
                     
                        financiranja kapaciteta tijekom prijelaznog razdoblja iz članka 35. Odluke br. 1313/2013/EU.
                     
                  
         
            Članak 2.
            Početni sastav sustava rescEU
            
               1.   Sustav rescEU sastoji se od kapaciteta za gašenje šumskih požara iz zraka.
            
            
               2.   Kapaciteti za gašenje šumskih požara iz zraka iz stavka 1. uključuju:
               
                           (a)
                        
                        
                           kapacitete za gašenje šumskih požara zrakoplovima;
                        
                     
                           (b)
                        
                        
                           kapacitete za gašenje šumskih požara helikopterima.
                        
                     
            
               3.   Zahtjevi u pogledu kvalitete kapaciteta iz stavka 2. navedeni su u Prilogu.
            
         
         
            Članak 3.
            Financijski aranžmani za kapacitete sustava rescEU iz članka 35. Odluke br. 1313/2013/EU
            
               1.   U godišnjem programu rada Komisija utvrđuje kriterije za dodjelu izravnih bespovratnih sredstava za pokrivanje troškova iz članka 35. Odluke br. 1313/2013/EU koja su potrebna kako bi se osigurao brz pristup kapacitetima koji odgovaraju onima iz članka 2.
            
            
               2.   Troškovi iz članka 35. Odluke br. 1313/2013/EU uključuju troškove u stanju pripravnosti, uključujući, ako je primjenjivo, troškove povezane s održavanjem, s osobljem, s osposobljavanjem, uključujući osposobljavanje posade i tehničkog osoblja, sa skladištenjem i s osiguranjem, kao i druge troškove potrebne za osiguravanje djelotvorne dostupnosti tih kapaciteta.
            
         
         
            Članak 4.
            Izmjena Provedbene odluke 2014/762/EU
            Poglavlje 7. Provedbene odluke 2014/762/EU briše se.
         
         
            Članak 5.
            Adresati
            Ova je Odluka upućena državama članicama.
         
         
            Sastavljeno u Bruxellesu 8. travnja 2019.
            
               
                  Za Komisiju
               
               Christos STYLIANIDES
               
                  Član Komisije
               
            
         
         
            (1)  SL L 347, 20.12.2013., str. 924.
         
         
            (2)  Odluka (EU) 2019/420 Europskog parlamenta i Vijeća od 13. ožujka 2019. o izmjeni Odluke br. 1313/2013/EU o Mehanizmu Unije za civilnu zaštitu (SL L 77 I, 20.3.2019., str. 1.).
         
            (3)  Provedbena odluka Komisije 2014/762/EU оd 16. listopada 2014. o utvrđivanju pravila za provedbu Odluke br. 1313/2013/EU Europskog parlamenta i Vijeća o Mehanizmu Unije za civilnu zaštitu i o stavljanju izvan snage odluka Komisije 2004/277/EZ, Euratom i 2007/606/EZ, Euratom (SL L 320, 6.11.2014., str. 1.).
      
      
         
            PRILOG
            
               ZAHTJEVI U POGLEDU KVALITETE KAPACITETA SUSTAVA RESCEU
            
            1.   Kapaciteti za gašenje šumskih požara zrakoplovima
            
            
                        Zadaće
                     
                     
                        
                                    —
                                 
                                 
                                    pomaganje u gašenju velikih šumskih požara i požara raslinja iz zraka
                                 
                              
                  
                        Kapaciteti
                     
                     
                        
                                    —
                                 
                                 
                                    2 zrakoplova pojedinačnog kapaciteta najmanje 3 000  litara ili 1 zrakoplov kapaciteta najmanje 8 000  litara (1)
                                    
                                 
                              
                                    —
                                 
                                 
                                    sposobnost provedbe operacija bez prekida
                                 
                              
                  
                        Glavne komponente
                     
                     
                        
                                    —
                                 
                                 
                                    zrakoplov
                                 
                              
                                    —
                                 
                                 
                                    najmanje dvije posade
                                 
                              
                                    —
                                 
                                 
                                    tehničko osoblje
                                 
                              
                                    —
                                 
                                 
                                    komplet za održavanje na terenu
                                 
                              
                                    —
                                 
                                 
                                    oprema koja omogućuje komunikaciju zrak-zrak i zrak-zemlja
                                 
                              
                  
                        Samodostatnost
                     
                     
                        
                                    —
                                 
                                 
                                    skladište opreme i održavanje opreme modula
                                 
                              
                                    —
                                 
                                 
                                    oprema za komunikaciju s relevantnim partnerima, posebno onima zaduženima za koordinaciju na terenu
                                 
                              
                  
                        Raspoređivanje
                     
                     
                        
                                    —
                                 
                                 
                                    raspoloživost za polazak najkasnije 3 sata od prihvaćanja ponude u slučaju brzog interventnog odgovora (2)
                                    
                                 
                              
                                    —
                                 
                                 
                                    mogućnost raspoređivanja do udaljenosti od 2 000  km u roku od najviše 24 sata
                                 
                              
                  2.   Kapaciteti za gašenje šumskih požara helikopterima
            
            
                        Zadaće
                     
                     
                        
                                    —
                                 
                                 
                                    pomaganje u gašenju velikih šumskih požara i požara raslinja iz zraka
                                 
                              
                  
                        Kapaciteti
                     
                     
                        
                                    —
                                 
                                 
                                    1 helikopter kapaciteta najmanje 3 000  litara (3)
                                    
                                 
                              
                                    —
                                 
                                 
                                    sposobnost provedbe operacija bez prekida
                                 
                              
                  
                        Glavne komponente
                     
                     
                        
                                    —
                                 
                                 
                                    helikopter s najmanje dvije posade
                                 
                              
                                    —
                                 
                                 
                                    tehničko osoblje
                                 
                              
                                    —
                                 
                                 
                                    kanta vode ili oprema za gašenje vodom
                                 
                              
                                    —
                                 
                                 
                                    1 komplet za održavanje
                                 
                              
                                    —
                                 
                                 
                                    1 komplet zamjenskih dijelova
                                 
                              
                                    —
                                 
                                 
                                    vitla za spašavanje
                                 
                              
                                    —
                                 
                                 
                                    oprema koja omogućuje komunikaciju zrak-zrak i zrak-zemlja
                                 
                              
                  
                        Samodostatnost
                     
                     
                        
                                    —
                                 
                                 
                                    skladište opreme i održavanje opreme modula
                                 
                              
                                    —
                                 
                                 
                                    oprema za komunikaciju s relevantnim partnerima, posebno onima zaduženima za koordinaciju na terenu
                                 
                              
                  
                        Raspoređivanje
                     
                     
                        
                                    —
                                 
                                 
                                    raspoloživost za polazak najkasnije 3 sata od prihvaćanja ponude u slučaju brzog interventnog odgovora (4)
                                    
                                 
                              
                                    —
                                 
                                 
                                    mogućnost raspoređivanja do udaljenosti od 2 000  km u roku od najviše 24 sata
                                 
                              
                  
               (1)  Takvi zahtjevi mogu biti podložni reviziji na temelju razvoja događaja na tržištu kapaciteta za gašenje šumskih požara iz zraka, uključujući raspoloživost rezervnih dijelova.
            
               (2)  Brzi interventni odgovor jest operacija odgovora koja traje najviše jedan dan, uključujući let do lokacije na kojoj se nalazi kapacitet rescEU i povratak s nje.
            
               (3)  Za potrebe provedbe članka 35. Odluke br. 1313/2013/EU i kada je to opravdano na temelju ocjene regionalne ranjivosti, kapaciteti za gašenje šumskih požara helikopterima mogu se sastojati od najviše 3 helikoptera ukupnog minimalnog kapaciteta 3 000 litara.
            
               (4)  Brzi interventni odgovor jest operacija odgovora koja traje najviše jedan dan, uključujući let do lokacije na kojoj se nalazi kapacitet rescEU i povratak s nje.